
O Volapiikaflens valopo! 

Binos veratik ad sagon, das piik binon namad. Dist vii 
mens e nims binon sasantiko piik, bi medii piik mens kanons 
spikon odes, e nunon odes alsotikosi. Votaflano nims no 
dalabons skili at jii nivod lolofik menas. Kliiliko nims dalabons 
soti piika balugik, me kel kanons nunon odes dinis stabofik, 
aldelik, balugik, ab fiimiko no as la mens. Mens eprogedons 
sekii piik, bi dubo akanons kompenon ko tikamagots nulik 
timakompenanas. 

Piiks netas gretik binons as vafs, kels flunons netis votik. 
Noe binons iifo piiks kosomik, abi volapiiks. Volapiik adelik 
binon Linglanapiik; ab volapiik tumyela degjolid abinon Frans- 
anapiik. Kim sevon-li, kis obinon-la volapiik fiitiirik? Net 
alseimik pleidonov ad vedon piik atsotik, bi kanonov dubo 
flunon kulivi vola lolik. Soasa nets vonik, kanonov progediikon 
noli ai nuliki e veiitiki, e pato noli kaenavik attimik. 

Ab nets smalikum neforo aplidons jenofoti somik. Cedii 
ons, nets gretik noe aplopons modikumo fineno, abi nu vilons, 
das nets valopo i spikons piiki netik onas. El Schleyer gudiko 
asuemom sakadi at, ed amotom tikamagoti frutik. Cedii om, if 
dabinonov piiki mekavik, ko vodem neudik, keli alan mutonov 
larnon, piik netik seimik no plu labonov buadi gretikum ka nets 
votik su tal. 

Valikosi gudikiin oles ed olikanes ^ ) / 

sedom 

LAUD IN STUNALAN 
(fa Lewis Carroll ) 

KAPIT DEGTELID (DILBALID) 
TEMUNOD ELA LALID 


“Eko ob!" avokadof Lalid, gldmdl po kofud timiila 
et, das iglofof gretikumo dii minuts anik pasetik, ed 
abunof sui futs so spidiko, das aguflekof yulanopi me sim 
juiipa okik; yulans valik afalons sui kaps menamodota 
dono, ed eko! ons, kels fino aseatons su glun. Atos 
amebon ofe levemo gefi goldafitas, keli fado isturof bii 
vig bal. 

“Ag! Sakusadolsos obi, bego!" avokadof bluviko, 
ed aprimof ad vifikiino lasumon onis, bi meib gefa fulii 
goldafits no iliivon ofi, ed atikof lufLimiko, das odeadons 
if no popladons omis donu ini yulanopi. 

“No kanoy fovon me codad jus yulans valik obinons 
in yulanop," asagom fefiko Korareg - “valiks," adonuom 
ed alogedom sevariko lli Lalid, du aspikom. 

Lalid logedof lli yulanop ed ekupedof, das sekii spid 
ofik, iseitof Lasari usio me kap dono, e nimil pdfik 
alemufukom gobi omik glumaladaliko, bi no akanom mufdn. 
Suno asetiradof oni donu, ed iguukof omi; “Ab atos 
Idldfiko no lindifos," asagof oke: “Cedu ob, el Bill olabom 
voladi leigik po codad, va giiik, va neguik." 

Sosus yulanef boso igetakedikon, e sletots e 
stafiils donu pituvons e pilovegivons ones, aprimons ziliko 
ad penon nunodi tefii mijenot, plaamu Lasar, kel akanom 
dunon nosi sekii jekot, keli ibelifon, e te aseadom logetolo 
lu nufed cd'dopa ko mud maifik. 

“Leveriko nosi-li?" alaidulom Korareg. 

“Leveriko nosi," asagof Lai id. 

“Atos binon go veiitik," asagom Korareg, flekolo oki 
lii yulanef. Iprimons ad peneton atosi su sletots okas, 
ven Krolig Vietik aropom: “A/eveiitik, o Mayed Orik, 
kluliko vilor sagon," asagom Korarege mu stimo, 
froniikdlo flomi ko jast dodik. 

“A/eveiitik, kluliko avilob sagon," vifiko asagom Kora- 
reg, ed aspikom lii ok it lafalaodiko: “veiitik ... neveiitik 
... neveiitik ... veiitik", asif avilom dunon sperimanti ad 
tuvon vodi, kel labon tonodi gudikiin. 

Yulans anik apenons: “veiitik"; votikans: “neveiitik". 
Lalid akanof logon atosi, bi anilof saidiko ad lovelogon 
sletotis onas; “ab Idldfiko lindifos," atikof. 

Tii timiil at, Korareg, ipenolo dii timil anik jafadiko 
ini penetabuk oka, avokadom: “Seilo!" ed areidom laodiko 
se bukil: “Nom: foldegtel: Posods va/ik tabugei/ot lidlap/u 
bat mutons Hivon codopi" 

Alikans alogedons lii Lalid. 

"Ob no labob geiloti lidla bal," asagof Lalid. 

"Ga si!" asagom Korareg. 

“Geiloti ti lidlas tel," dlaiikof Kdradaim. 

“Loliko refudob ad mogoldn," asagof Lalid. “Alo nom 
et no nomon - edatuvol oni ol it ebo anu." 

“Binon nom baldikiin in buk," asagom Korareg. 

Fovoti konota kanoy reidon su pads gaseda Lin mu! okomo / 

VIPAFONAD (DIL BAUD) 
fa hiel Frank Roger 


Abinon-li top kuratik? Igolob-li ba zui gul polik? 

Azilogob. Asteifulob ad tuvon, kiopo abinob. 

No, igidetob. Eko! dido piad: ‘Heybourne’ me bims e 
domakeds pezuol, kelis amemob. At amuton binon top, ko 
ibinob tu zadel pasetik. Amemob lekleiliko kolkomi fadik ko 
fieri buik oba nemu ‘Nick’, keli no ilogob sis lunup. Ivudom 
obi ad golon ini ‘Vipafonad’: botadop len gul suta, ko abinom 
dunetab laidik, adjuiton drinodi. 

Ifolob vudi oma ko blesir, ed ilifadobs timi legudik 
kobo, luspikolo do dels vonadik legudik e drinolo biris anik 
kalieta legudik. Iluvobs odi promu kontags futurik. Liedo 
iperob diledi papura, su kel ipenetob ladeti oma. 

Bi fino ilukomob donu ini nilad at potu bal spatas obik 
kosomik tu poszedel zadelik da zif, tikamagot ikomon obe ad 
vestigon, va el ‘Nick’ akomom ba anu in biribotadop 
pebuukol oma. 

Logot bukiselidopa lolofiko no abinon lenulik. Klulab- 
iko adabinon ya sis tim anik kluladu vor ota e smel patedik 
bukas neflifedik pufik su bukaboeds, kels ablegikons kodu 
vet otas. Valikos abinon bisarik, jenofo abinon lolofiko 
neplanovik. 

Meditolo do muster, agolob ini bukiselidop ed alu- 
komob fino lu rayun lekoneda-literat. Akanob bo tuvon us 
bukis nitedik. Ad blesir gretik oba, atuvob lekonedis tel golik 
fa el Jose Saramago, buks pato plitik obe, kels no nog ada- 
binons in konlet oba. Ireidob yegedi do lautan ebo un god et, 
meb potik obe ad remon bukis modikum fa om. Din bisarik 
kion ad tuvon fado onis is! 

Asumob onis de bukaboed, areidob tanadavodemi, ed 
adalogob suamis. Do buks ibinons ya pegebols, kaliet otas 
abinon gudik. Agolob lu pelop, apelob onis, ed agegolob 
lomio. 

No plu atikob do fieri oba: ‘Nick’ e biribotadop oma 
musteriko inepubol. Tobo akanob stebedon ad primon reidi 
bukas. 

Tu vigafin sokol adesinob ad visiton donu eli ‘Pehukol 
fa buks’, bi avilob vestigon kalofikumo lofoti ona. Ven 
ilukomob lu piad, asoafob vemo, ed aledesirob ad drinon u 
kafi u biri. Asludob ad remon drinodi in biragad, bua afovob 
vestigami bukopa. 

Bua aseidob obi, alulogob vifiko lu gul piada, e lolofiko 
no akanob kredon logis obik. El ‘Pehukol fa buks’ no plu 
abinon us, ed eko! plao el ‘Vipafonad’l Du timuls anik alai- 
logedob usio nenkredolo, tano agolob nevifiko luodu 
biribotadop. Amutob gevon obe fumi do verat atosa. 

Tikal oba, acuton-li obi? Alienetikob-li? Abinob-li vik- 
tim disina legretik? Dun cogana levalik-li? Adrimob-li ed 
ogalikob-la suno donu in vol jenofik? 

Agolob desino ini biribotadop, spetolo, das ovedon-la 
bukiselidop onu. Ye ablebon kuratiko ma mem oba do visit 
balid bu vigs tel. 

Vog sevadik atroivon stadi drimik oba: 

“Glidis, o Konrad! Blesir kion ad kolkomon oli. Asev- 
ob, das ogekomol tu del seimik.” 

Eko! flen oba Nick, smililolo, kel atovom vari bira dagik 
ad glidon obi. Nendoto ikupom lestuni nekredol oba, bi 
asakom: 

“Kis ejenon-li, o Konrad! Logodanotod ola binon 
stunik.” 

Agolob lu om, ed apladob nami su jot omik asvo ad 
gevon obe fumi, das akomom jenofo is. 

“Bisarikos jenon, o Nick! Bu vigs tel abinob is ko ol. 
Tano, du vig pasetik alukomob isio, e biribotad abinon mo. 
Su top at abinon bukiselidop. Ed anu, eko! biribotadop donu. 
No kanob suemon osi.” 

Fovoti konota at kanols reidon su pads gaseda mula okomol 

MENOD BALE) VOLAPUKA (YU YELS: 1887 E 1889) 

Dilad balid: votiikams fa kongred telid (1887) 

Volapiikakongred beviinetik telid ajeniikon in ‘Miinchen’: zif 
Deutanik < tin yel: balmil jdltumjoldegvel. Jenot at abinon vemo veiitik 
pro Volapiik, sevabo: e pro Volapiikamuf, e pro piikasit Volapiikik. 
Balido, tefii Volapiikamuf: afiinoy fedi valemik Volapiikik e kadami 
Volapiika. Hiel ‘Schleyer’: datuvan Volapiika < avedom cifal balid. 
Telido, tefii piikasit: dii kobikam at adunoy balidnaedo menodi calofik 
Volapiika. Vilob penon do votiikams fa Volapiikakongred telid, penon, 
vio Volapiik rigikiin avedon Volapiik rigik. 

1. Votiikams penama, lafaba, foneta e lotografa 

1. Bii yel balmil joltumjoldegvelid igeboy in buks Volapiikik tonatis 
patik nen vokatamals ad malon vokatis. Tonats et ibinons tonats latinik 
tefik sa nedeto lenyiim liena bobik. Tonats at pubons dono (magods se 
map “Volapiik Capital Umlauts” penemol grupa Volapiikik ela 
‘Yahoo!’): 


Mayuds 

Minuds 

l 

l 

0 

u 

a 

0 

U 

A 

0 

0 

a 

0 

u 


Sis yel: 1887 tonats patik at pamoiikons e papladulons me siimbols 
tefik lafabas Yuropapiikik (as sam, Deutanapiikik), sevabo: me vokats sa 
vokatamals. 

2. Primo idabinons in Volapiik palatatonats (e palatatons) tel siimik, 
sevabo: el “h” (Deutanapiiko: “ch”, Rusanapiiko: “x”, Sperantapiiko: “h” 
ii “hh”) ed el ' (Deutanapiiko e Sperantapiiko: “h”). Tonat latik panemon 
‘dasia’ e malon haugi vemik (eli ‘spiritus asper’) in lafab Grikanapiikik. 
(Cedob, das mogos ad penon eli ‘dasia’ as giiflekik liuniil lopikol.) 
Igeboy mayudis pos el ‘dasia’ in lonanems, as sam: 'Indostan, 
'Ieroniimus. Amoiikoy eli ‘dasia’ e apladuloy oti me tonat ‘h’, as sam: 
vod: 'iim (ma lotograf rigikiin) avedon hiim. So lafab Volapiika rigik 
ninadon tonatis teldegvel pla teldegjol Volapiika rigikiin. (Vii klams 
noetob, das te tonat ‘dasia’ pagebon in vodabuks Volapiikik lolofik pro 
Rusanapiikans, kels papiibons tin yels: 1886 e 1887, soasa in dabiikot 
kilid vodabuka fa hiel ‘Schleyer’.) 

3. Tonat voniidik “h” papladulon me “q” in lafab fonetik. Tonats at 
ajonidons ad penon rigafomi fonetik lonanemas, ii pronimagi, as sam: 

Kirchheimbolanden —> Kirqeimbolanden. 

4. Tonat h stamadas Volapiikik avedon el k u x sa cein tefik prona, as 
sam: hem —> kiem(av), heresavin —» xere(sa)vin (Deutanapiiko: 

Xereswein). 

5. Jii yel: 1887 lonanems pipenons Volapiiko telsotiko. Balido, ipenoy 
nemis dub lafab fonetik, e poso idaloy penon onis ma lotograf licinik vii 
klams. Telido, hiel ‘Schleyer’ igivom vodes anik fomis patik Volapiikik in 
vodabuks omik, as sam: Filip (Finglanapiiko: ‘Philip’), Aglaya (Lingla- 
napiiko: ‘Aglaia’), Amstedam (Linglanapiiko: ‘Amsterdam’), Amazona- 
lellum (flumed ‘Amazon’), Eliisium (Deutanapiiko: ‘Elysium’, parad), 
Gios (‘Chios’: nisul Grikiinik), Kadalkivir (‘Guadalquivir’: flumed 
Spanyanik). Logolsos as sam traduti dispenada se pened anik: Hochach- 
tungsvollA. K. Zellendorf —► Lestimik Zelendorf A. K. (Kniele, R. Tedaspod 
deuto-volapiikik. - Uberliqen 1. B.: Biik fa Feyel August, 1885. - Pad: 26). 

Asludoy ad penon lonanemis ma lotograf licinik ed, iif zesiido, id ad 
penon poso proni nemas ot me lotograf fonetik vii klams, as sam: Miinchen 
(Miinqen). 

6. Primo yiimamaliil iteilon noe vodilis: -li, -la, abi yiimotis genik: ji, 
om, os < e bidirafinotis: -os, -od, *-oz, -ov. Samo: ji-matel, om-dog, 
gudik-os. Asludoy ad gebon yiimamaliili te po vodils ed ad penon yiimotis 
nen yumamaliil, as sam: ji-tidel (bii yel: 1887) —» jitidel (pos kongred 
telid). 

2. Votiikams vodidefomama 

7. Asludoy ad finidon foyiimoti vomik “of-”. Te el “ji-” ablibon de 
foyiimots vomik tel Vona-Volapiika. Bespikob sakadi gramatagena fulik- 
umo. 

Noms tefii posods. Vods patik ad sinifon voniis adabinons ai, as sam: 
vom, mot, lad. Jii kongred telid nenyiimotiks vods cali pinemols ibinons 
manik, samo: el tidel isinifon hitidan. De vods manik at vods vomik 
pifomons dub lenyiim yiimota bal telas, sevabo: ji- ud of-. Foyiimot “ji-” 
imalon vomi ma cal himatana ofik ed el “of-” imalon vomi ma cal ofik, 
samo: ji-tidel (nuiko: “jimatan tidana”), of-tidel (nuiko: “jitidan”). Cedob, 
das par vodas voniidik at binon mu nitedik: ji-gam (nuiko: “jigam”, jimatan 
fiitiirik), of-gam (nuiko: “jikleudan”, kel binof metaforo jigam ma cal ofik, 
efe jigam Kristusa). Ma slud kongreda foyiimot “of-” pamoiikon, e te 
foyiimot vomik “ji-” ablibon, kel aprimon ad malon vomi as calan, samo: 
vod vonadik “of-tidel” avedon “jitidel”. tin yel: 1887 aprimoy ad nemon 
vomi ma cal himatana ofik dub geb vodagrupas, as sam: vom tidela (tradut 
vodik stukota Fransanapiikik), jimatel tidela (kanols kiipeton, das ageboy 
poyiimoti posodik “-el” suvikumo ka eh “-an” in Volapiik rigik). 

Noms tefii nims. Vods patik ad sinifon jinimi adabinons, soas nu in 
Volapiik, samo: kun. Vod nimi asinifol nen yiimot genik anemon nimi as 

dil bida onik, nendas amalon geni. Ad malon geni nima, ageboy yiimotis 
sokol: om- (manik), ji- (vomik), of- (vomik; te jii kongred telid). Samo: 
omdog (nuiko: hidog), jidog. In Volapiik rigikiin no ikanoy distidon 
siamis vodas siamaroletik vomik, soas vods sokol: ji-dog e of-dog. 

Noet. Hiel ‘Schleyer’ idalom ad gebon elis “ji”, “of’, “om”, “os” ed 
as foyiimots, ed as poyiimots, as sam: vods os-gudik, gudikos ibinons 
siamaroletiks. Kosomo els “ji”, “of’, “om” ye ajafidons as foyiimots, ed 
el “os” - as poyiimot, in vodems Volapiikik sis prim geba mekavapiika at. 

Ye in tidabuk Rusanapiikik, iin yel: balmil joltumjoldegziil papiibol, 
foyiimot “of-” pagivon as yiimot teik vomik calofik, kel pizepon fa 
kadam, samo: oftidel, ofblod, ofpul (tidabuk fa jiels ‘Enderneyf e 
‘Korovina’. - St. Petersburg, 1889. - Pad: 28). Kliilos, das kadam, kel 
itaspikon hiele ‘Schleyer’, ivalon (u geiikon) foyiimoti “of-”. 

8. Ladvarbs defomamik pidiladons ad grups tel: 1-ido) uts, kels 
pidefomons de subsats (me “-o” ifinikols), e 2-ido) uts, kels pidefomons 
de ladyeks (me “-iko” ifinikols). Dii kongred telid asludoy, das no odaloy 
gebon ladvarbis grupa balid, jiis kadam iibetikon sakadi at. Ye 
Volapiikans afovons ad gebon ladvarbis grupas bofik, samo: stepo, 
penedo (Spielmann, S. Volapiik-Almanach fur 1888. — Pad: 65). 

3. Votiikams fomira e vodastoka 

9. Ven Volapiik idavedon, Volapiiko fom pliitik ponopa posodik voik 
gramataposoda telid idabinon, sevabo: “ons” (do el “on” ibinon ponop 
nefiimik, soas vod nuik: “oy”). Asludoy ad finidon fomi pliitik ponopa at 
id ad gebon ai vodi (e poyiimoti varbik tefik) “ol” po spikam posode bal 
ed ad gebon ai vodi “ols” po spikam posodes plu ka bal. 

Hiel ‘Schleyer’ ye afovom ad komandon gebi foma pliitik lopo 
pemaniotola. 

10. Ladyek natapiikas difik pitraduton suvo me ladvarb Volapiikik. 
Atos ibinon fikulik pro Yuropans modik. Kodii atos asludoy ad distidon 
stiilis tel, sevabo: stiil balugik e still sevarik. Adaloy gebon ladyek pla 
ladvarb, kel notodon malodi e papladon pos varb, as sam: golon vifiko 
(stiil sevarik, fom dalovik) = golon vifik (stiil balugik, fom mogik). 
Nitedikos, das hiel ‘Schleyer’ it agivon suvo ladyeke Volapiikik nedotik 
ladvarbi as tradut, samo: pemik = durcheinander, kauderwelsch (dabiikot 
kilid vodabuka Volapiikik). 

Dilad telid: votiikams votik 

Unii period ot (de yel: 1887 jii yel: 1889) ceins votik apubons in 
Volapiik. Ats no pabespikons e no pazepons dii kobikams, ab papiibons 
in vodabuks calofik e gramatabuks ot. 


Fovot ofovon 





